অঙ্গ প্রতিস্থাপন আইন নিয়ে কেন্দ্র ও রাজ্যের রিপোর্ট তলব সুপ্রিম কোর্টের

ওয়েবডেস্ক: অঙ্গ প্রতিস্থাপন আইন (Organ Transplant Act) দেশের বহু রাজ্য এখনও কার্যকর করেনি। এই অভিযোগে রাজ্য ও কেন্দ্রশাসিত অঞ্চলগুলির রিপোর্ট তলব করল সুপ্রিম কোর্ট (Supreme Court)। অঙ্গ প্রতিস্থাপনে লিঙ্গভিত্তিক বৈষম্যের (Gender Discrimination) অভিযোগে উদ্বেগ আদালতের।

দেশের সব রাজ্যগুলির মুখ্যসচিব এবং জনস্বাস্থ্য দফতরের সচিবদের নিয়ে অঙ্গ প্রতিস্থাপন আইন কার্যকর করা প্রসঙ্গে কেন্দ্রীয় সরকারকে দ্রুত বৈঠক ডাকার নির্দেশ বিচারপতি বি আর গাভাই ও বিচারপতি অগাস্টিন জর্জ মাসির।

রাজ্য ও কেন্দ্রশাসিত অঞ্চলগুলির কাছ থেকে নির্দিষ্ট কিছু প্রশ্নের তথ্য সংগ্রহের নির্দেশ কেন্দ্রকে।

আরও পড়ুন: বৈদ্যুতিক গাড়ি নিয়ে সরকারি নীতির স্ট্যাটাস রিপোর্ট চাইল সুপ্রিম কোর্ট

১. ১৯৯৪ সালের হিউম্যান অর্গানস অ্যান্ড টিস্যুস অ্যাক্ট কোন রাজ্যগুলি কার্যকর করেছে? না করে থাকলে, তার কারণ।

২. ২০১১ সালের ট্রান্সপ্লান্টেশন অফ হিউম্যান অর্গানস এন্ড টিস্যুস সংশোধনী আইন সহ ২০১৪ সালের ট্রান্সপ্লান্টেশন অফ হিউম্যান অর্গান্স এন্ড টিস্যুস রুলস কোন রাজ্যগুলি কার্যকর করেছে? না করে থাকলে, তার কারণ।

৩. ন্যাশনাল অর্গান এন্ড টিস্যু ট্রান্সপ্লান্ট অর্গানাইজেশনের (NATTO) যাবতীয় নীতি ও গাইডলাইন সব রাজ্যগুলি গ্রহণ ও কার্যকর করেছে কি? না করে থাকলে, তার কারণ।

৪. মৃত ও জীবিত মানুষের অঙ্গ প্রতিস্থাপনের তুলনামূলক শতকরা হার কত?

৫. স্বাস্থ্য ও পরিবার কল্যাণ মন্ত্রকের রিপোর্ট অনুযায়ী জীবিত মহিলা অঙ্গদাতাদের সংখ্যা পুরুষদের তুলনায় বেশি। রাজ্যগুলিতে পুরুষ ও মহিলা অঙ্গদাতাদের শতকরা হার কত? একইভাবে মহিলা ও পুরুষ অঙ্গগ্রহীতাদের হার কত? অঙ্গ প্রতিস্থাপনের ক্ষেত্রে লিঙ্গবৈষম্য দূর করতে রাজ্যগুলির নেওয়া পদক্ষেপ কি?

৬. মস্তিষ্কের মৃত্যু ঘটে যাওয়া রোগীর আত্মীয়দের অঙ্গ প্রতিস্থাপনের বিষয়টি সম্পর্কে ওয়াকিবহাল করার জন্য নিয়মিতভাবে বলার ব্যবস্থা কি আছে?

৭. সব রাজ্য কি সোয়াপ ট্রান্সপ্লানটেশন বা বদলি অঙ্গ প্রতিস্থাপন নীতি অনুসরণ করে।

দেখুন আরও খবর: